text: Politiet efterlyser to stjålne biler
  21 april 2017 kl. 16.08
  Syd- og Sønderjyllands Politiet beder om hjælp til at finde to biler, der er fredag er blevet stjålet i Vejen og  Bramming.
  
  
  Politiet efterlyser to biler, der i løbet af fredag er blevet stjålet i henholdsvis Vejen og Bramming.
  Den første bil blev stjålet fra en parkeringsplads på Østerallé i Vejen mellem klokken 9.00 og 15.00. Der er tale om en hvid Peugeot 107 årgang 2013 med registreringsnummer AB 26 807.
  Den anden bil er en hvid Ford Fiesta årgang 2017 med registreringsnummer BK 59 718. Den er blevet stjålet på Solgårdsvej i Bramming mellem klokken 7.00 og 13.30.
  -Hvis der er nogen, der har set noget, så må de meget gerne henvende sig på 1-1-4, siger vagtchef ved Syd- og Sønderjyllands Politi, Claus Skovgaard til TV SYD.
  Han oplyser desuden, at der ikke er noget, som tyder på, at der skulle være en sammenhæng mellem de to biltyverier.
  
  